Nafarroako Parlamentuko Mahaiak, 2019ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, Nafarroako Gazteriaren Kontseiluaren antolamenduari eta funtzionamenduari buruzko oinarrizko arauak ezartzen dituen eta eskualdeko nahiz tokiko gazteriaren kontseiluen printzipio orokorrak onesten dituen Foru Dekretuaren proiektuaren egungo egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Aurreko legegintzaldian hasi zen izapidetzen, Kultura, Kirol eta Gazteriako kontseilariaren ekainaren 19ko 43/2017 Foru Aginduaren bidez, Nafarroako Gazteriaren Kontseiluaren antolamenduari eta funtzionamenduari buruzko oinarrizko arauak ezartzen dituen eta eskualdeko nahiz tokiko gazteriaren kontseiluen printzipio orokorrak onesten dituen Foru Dekretuaren proiektua Proiektua 2018ko ekainaren 25etik irailaren 15era bitarte egon zen jendaurrean. Hori dela-eta, parlamentari honek honako hau jakin nahi du:

- Zertan da foru dekretuaren proiektua?

- Zergatik gerarazi da prozedura?

- Zenbat iradokizun jaso ziren eta zer eduki jaso ziren?

- Zer aurreikuspen darabilzue dekretua onesteari begira?

- Ba al dago Gobernu Irekiaren Atarian egun jarrita dagoen testua aldatzeko asmorik?

Iruñean, 2019ko azaroaren 20an

Foru parlamentaria: Bakartxo Ruiz Jaso